Vyhodnotenie pripomienkového konania

Spôsob pripomienkového konania: bežný (od 25. 8. 2003 do 9. 9. 2003)	
	Zoznam oslovených subjektov:	Ministerstvo školstva SR, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo výstavby a regionálneho rozvoja SR, Ministerstvo kultúry SR, Ministerstvo vnútra SR, Ministerstvo spravodlivosti SR, Ministerstvo obrany SR, Ministerstvo pôdohospodárstva SR, Ministerstvo životného prostredia SR, Ministerstvo dopravy, pôšt a telekomunikácií SR, Ministerstvo zdravotníctva SR, Ministerstvo práce, sociálnych vecí a rodiny SR, vedúci Úradu vlády SR, Prezídium Policajného zboru – Analytický a organizačný odbor Správy kriminálnej a finančnej polície,  Odbor vládnej agendy ÚV SR, Sekcia hospodárskej politiky ÚV SR	
	Počet oslovených subjektov:	18	
	Zaslali do stanoveného termínu:	18	
	Zaslali po termíne:	0	
	Vôbec nezaslali:	0	
	Subjekty, ktoré nemali pripomienky:	Ministerstvo výstavby a regionálneho rozvoja SR – Sekcia riadenia pomoci z EÚ, Ministerstvo kultúry SR, Ministerstvo vnútra SR, Ministerstvo spravodlivosti SR, Ministerstvo obrany SR, Ministerstvo pôdohospodárstva SR, Ministerstvo životného prostredia SR, Ministerstvo dopravy, pôšt a telekomunikácii SR	
	Počet vznesených pripomienok:	30	
	Počet akceptovaných:	24	
	Počet neakceptovaných, z toho počet zásadných: 6 neakceptovaných, z toho 1 zásadná (Ministerstvo práce, sociálnych vecí a rodiny SR a Ministerstvo zdravotníctva SR). Po rozporovom konaní s Ministerstvom práce, sociálnych vecí a rodiny SR, ktoré sa konalo 17.9.2003 predkladateľ akceptoval v plnej miere dve a dve čiastočne.  Po uskutočnení rozporového konania s Ministerstvom  zdravotníctva SR dňa 16.9.2003 od ich zásadnosti upustilo.	
			
	Rozporové konanie:	Ministerstvo práce, sociálnych vecí a rodiny SR (17. septembra 2003/ Miroslav Beblavý – štátny tajomník), Ministerstvo zdravotníctva SR (16. septembra 2003/ Ján Králik – generálny riaditeľ ekonomiky, informačných technológií a zahraničných vzťahov)	
	Počet odstránených pripomienok:	24	
	Počet neodstránených pripomienok:	6 (z toho 5 bolo stiahnutých v rámci rozporového konania) 	

Rezort	Pripomienka	Typ	Vyh.	Spôsob vyhodnotenia	
Ministerstvo školstva 	•	k predkladacej správe – doplniť vo štvrtom odstavci číslo uznesenia vlády SR

•	k predkladacej správe – poslednú vetu opraviť, pretože materiál obsahuje požiadavky zo štátneho rozpočtu na rok 2003, ale aj na rok 2004 vrátane zamestnanosti
•	k čl. 4 ods. 1 písm. a) a c) štatútu – uvedená textácia sa z hľadiska koordinácie a riešenia spoločných problémov vylučuje – zosúladiť obsah predmetných zarážok
•	v časti 4. Inštitucionálne zabezpečenie riešenia záležitostí rómskych komunít v bode 2 – sídlo regionálnej kancelárie doplniť údajmi a zdôvodnením pre jednotlivé spádové okresy 
•	v časti 2.2. Organizačná štruktúra Úradu doplniť, že jeho sídlo je v Bratislave
•	uviesť „konkrétne podmienky zriadenia v celej komplexnosti nadviazania na spoluprácu s Úradom vlády a podpredsedom vlády SR“	O

O 

Z

O

O

O	C

A

A

A

A

A
	•	predmetná veta sa dotýka súčasného návrhu uznesenia vlády, úloha uvedená v predkladacej správe je doplnená v bode B.1. a B.2.návrhu uznesenia
•	akceptované – zapracované v zmysle pripomienky

•	akceptované – zapracované v zmysle pripomienky – do písm. c) doplnené „v spolupráci so zainteresovanými inštitúciami“

•	akceptované – zapracované v zmysle pripomienky

•	akceptované – zapracované v zmysle pripomienky

•	akceptované – zapracované v časti 4. Inštitucionálne zabezpečenie....	
Ministerstvo zahraničných vecí	•	presnejšie vymedziť vzájomné postavenie, resp. vzťah splnomocnenca vlády SR pre rómske komunity a Úradu pre integráciu rómskych komunít (vzťah koordinácie, kooperácie a subordinácie)
•	v čl. 6 štatútu splnomocnenca vlády SR pre rómske komunity doplniť text vo vete „Splnomocnenec spolupracuje…. o slovné spojenia „pri príprave“ za slovo „subjektami“ a „vyhodnocovaní“ pred slovo „programov“
•	v návrhu uznesenia chýba časť, v ktorej sa podľa predkladacej správy k predmetnému návrhu ukladá úloha predsedovi Úradu pre štátnu službu
•	bližšie špecifikovať pracovné pozície pracovníkov sekretariátu a pracovníkov úradu
•	uviesť do súladu názov funkcie koordinátorov oddelenia dokumentácie a analýz v organizačnej štruktúre úradu a v pozíciách pracovníkov úradu
•	v návrhu štatútu zjednotiť terminológiu (vláda SR, vláda)
•	v čl. 2, ods. 2 návrhu štatútu a v rovnako v čl. 5, ods. 2 návrhu štatútu uviesť presný názov funkcie podpredsedu vlády, v podobe „podpredseda vlády SR pre európsku integráciu, ľudské práva a menšiny“

•	v návrhu zriaďovacej listiny zjednotiť terminológiu (vláda Slovenskej republiky, vláda SR, vláda)
•	v čl. 3 Predmet činnosti, v bode 3. zriaďovacej listiny zmeniť na „monitoruje a vyhodnocuje programy so zameraním na integráciu rómskych komunít realizovaných vládou SR“
•	v čl. 3 Predmet činnosti, v bode 5. návrhu zriaďovacej listiny zjednodušiť a jasnejšie formulovať uvedený predmet činnosti
•	v čl. 3 Predmet činnosti, v bode 7. návrhu zriaďovacej listiny zmeniť na formuláciu „Zabezpečuje aktívny podiel …..“
•	do čl. VI. Organizačné a personálne zabezpečenie činnosti úradu v návrhu zriaďovacej listiny doplniť informáciu o základnej štruktúre úradu, resp. o regionálnych kanceláriách úradu
•	v celom materiály zjednotiť terminológiu (regionálna pobočka, regionálna kancelária)	Z

Z

O

O

O

O

O

O

O

O

O

O

O	A

A

C

A

A

A

N

A

A

A

A

C

A	•	akceptované – zapracované v časti 4. Inštitucionálne zabezpečenie....

•	akceptované – doplnené v zmysle pripomienky

•	úloha pôvodne uložená predsedovi Úradu pre štátnu službu bola v priebehu rozporového konania uložená vedúcemu Úradu vlády SR (body B.1. a B.2.)

•	akceptované – doplniť – uvedená hlavná agenda pracovníkov
•	akceptované – zapracované v zmysle pripomienky

•	akceptované – zapracované v zmysle pripomienky; terminológia zjednotená na „vláda SR“
•	neakceptované, i keď predkladateľ považuje pripomienku bližšie špecifikovať podpredsedu vlády SR za oprávnenú. V prípade zmeny názvu funkcie podpredsedu vlády SR pre európsku integráciu, ľudské práva a menšiny, čo môže nastať po vstupe SR do EÚ, by sa musel len z tohoto titulu meniť štatút splnomocnenca. Z charakteru pracovnej náplne splnomocnenca vlády SR je zrejmé, o ktorého podpredsedu vlády SR sa v štatúte jedná.
•	akceptované – zapracované v zmysle pripomienky; terminológia zjednotená na „vláda Slovenskej republiky“
•	akceptované – zapracované v zmysle pripomienky

•	akceptované – zapracované v zmysle pripomienky – doplniť

•	akceptované – zapracované aj v zmysle pripomienky Prezídia Policajného zboru

•	akceptovaná pripomienka o doplnení informácie o regionálnych kanceláriách do tohoto článku; základná (organizačná) štruktúra úradu je však uvedená v prílohe k tomuto materiálu

•	akceptované – zapracované v zmysle pripomienky; terminológia zjednotená na „regionálna kancelária“	
Ministerstvo hospodárstva	•	v predkladacej správe doplniť, že materiál bude mať dopad na čerpanie finančných prostriedkov zo štátneho rozpočtu a nepatrný, ale pozitívny vplyv na zamestnanosť
•	organizačnú štruktúru Úradu pre integráciu rómskych komunít upraviť tak, aby boli viditeľné a čitateľné všetky oddelenia navrhovaného úradu	O 

O 	A

A 	•	akceptované – zapracované v zmysle pripomienky

•	akceptované – oddelenia v štruktúre Inštitútu sú zvýraznené kurzívou	
Ministerstvo financií	•	vzhľadom na vytvorenie 25 nových pracovných miest je potrebné upraviť znenie poslednej vety predkladacej správy; ich vytvorenie má dosah na zamestnanosť; zriadenie úradu si vyžiada následnú zmenu ukazovateľov zamestnanosti v kapitole Úradu vlády SR na rok 2004;
•	v úvodnej vete k rozpočtu Úradu sa uvádza, že Úrad bude zriadený z prostriedkov štátneho rozpočtu 2003 vyčlenených na tento účel v kapitole Úradu vlády SR, Všeobecná pokladničná správa. Z uvedeného textu nie je zrejmé, z akých prostriedkov bude úrad zriadený;
•	rozpočet je potrebné prepracovať tak, aby bolo zabezpečené financovanie len tých výdavkov, ktoré nevyhnutne súvisia so zriadením Úradu pre integráciu rómskych komunít; zároveň rozpis výdavkov žiadame vypracovať v súlade s platnou rozpočtovou klasifikáciou;
•	bodu B.3. (pôvodne B.1.) návrhu uznesenia vlády SR vypracovaného k predloženému materiálu žiadame vypustiť slová  ...“účelových“, a to z dôvodu, že tieto prostriedky neboli schválené ako účelové v prílohe č. 7 k zákonu č. 750/2002 Z.z. o štátnom rozpočte na rok 2002 a uviesť sumu nevyhnutnú na zriadenie predmetného úradu;
•	v bodoch  B.6. a B.7. (pôvodne B.4.  a B.5.) žiadame upraviť termín plnenia úloh uložených vedúcemu Úradu vlády SR. Nie je možné zabezpečovať personálne, materiálne a priestorovo ako aj delimitovať majetok a regionálnu pobočku v termíne do 31.1.2003 na organizáciu, ktorá v zmysle navrhovanej zriaďovacej listiny k uvedenému termínu ešte neexistuje;	O

O

O

O	A

A

A

A	•	akceptované – zapracované v zmysle pripomienky

•	akceptované – v texte bližšie špecifikované z akej rozpočtovej kapitoly bude Inštitút zriadený

•	akceptované – v texte rozpis výdavkov upravený

•	akceptované – predmetné slovo z textu vypustené

•	akceptované – upravené v zmysle pripomienky	
Vedúci Úradu vlády SR	•	str. 1, časť 1.1. Hlavná pôsobnosť splnomocnenca – doplniť túto časť o ďalšiu činnosť, ktorou má byť kontrola prijatých a realizovaných opatrení v súčinnosti (odrážka č. 3), ako aj kontrolná činnosť vo vzťahu k pracovníkom sekretariátu
•	str. 4, časť 2.2. – doplniť Pozície a hlavná náplň pracovníkov Úradu pre integráciu rómskych komunít pre riaditeľa Úradu nasledovné: „riaditeľ úradu riadi, organizuje a kontroluje činnosť Úradu...“
•	Štatút splnomocnenca vlády SR doplniť v Čl. 4 o ďalšiu hlavnú úlohu týkajúcu sa jeho kontrolnej činnosti
•	Organizačnú štruktúru Úradu pre integráciu doplniť o vnútorného kontrolóra
•	Materiál neobsahuje stanovisko Ministerstva financií vo vzťahu k dopadu na štátny rozpočet	O

O

O

O

O
	A

A

A

C

A

	•	akceptované - doplnené v zmysle pripomienky

•	akceptované – doplnené v zmysle pripomienky

•	akceptované – zapracované

•	kontrolná činnosť je súčasťou popisu pracovných činností splnomocnenca, aj ostatných riadiacich pracovníkov Inštitútu
•	akceptované – Ministerstvo financií predložilo stanovisko v rámci medzirezortného pripomienkového konania	

Vyhodnotenie rozporového konania
Rezort	Pripomienka	Typ	Vyh.	Spôsob vyhodnotenia	
Ministerstvo zdravotníctva	ROZPOROVÉ KONANIE – dňa 16. septembra 2003 s Jánom Králikom – generálny riaditeľ ekonomiky, informačných technológií a zahraničných vzťahov
Pripomienky:
•	Podľa predloženého štatútu nie je jasné postavenie nového úradu v rámci decentralizácie verejnej správy ani jeho vzťah voči ústredným orgánom štátnej správy a preto sa zdá, že svojou činnosťou zasahuje, prípadne kopíruje činnosť už existujúcich orgánov inštitúcií.
•	Pre lepšie riešenie „rómskej problematiky“ odporúčame namiesto budovania nového úradu zintenzívniť spoluprácu s jednotlivými rezortnými ministerstvami, a to formou pravidelných zasadnutí odborných pracovných skupín, ktoré by boli koordinované splnomocnencom vlády SR pre rómske komunity.
•	Na financovanie realizácie úloh a stratégií, ktoré budú vyplývať z rokovania pracovných skupín odporúčame vznik grantovej schémy v rámci rozpočtu Úradu splnomocnenca.
•	Navrhnuté odporúčania si vyžadujú personálne posilnenie a navýšenie rozpočtu prípadne vytvorenie vlastnej rozpočtovej kapitoly Úradu splnomocnenca vlády.	

Z

Z

Z

Z

	

N

N

N

N	Po rozporovom konaní ministerstvo zdravotníctva stiahlo zásadnosť svojich pripomienok. Prvá pripomienka sa týkala filozofie existencie Úradu pre integráciu rómskych komunít, ostatné pripomienky sú nadväzujúce.
•	Materiál v súčasnej podobe bližšie špecifikuje pôsobnosť Inštitútu, vzťah splnomocnenca vlády SR k Inštitútu, ktorý priamo riadi a presnejšie zdôvodňuje jeho opodstatnenie. Rozpor odstránený v rámci rozporového konania.

•	Rozpor odstránený v rámci rozporového konania.

•	Rozpor odstránený v rámci rozporového konania.

•	Rozpor odstránený v rámci rozporového konania.

	
Ministerstvo práce, sociálnych vecí a rodiny	ROZPOROVÉ KONANIE – dňa 17. septembra 2003 so štátnym tajomníkom Miroslavom Beblavým

Pripomienky:
•	Nesúhlas s tým, že materiál nemá zvýšený dopad na štátny rozpočet a verejné financie, ako sa uvádza v predkladacej správe. V samotnej prílohe materiálu „Rozpočet“ sú uvedené finančné náklady na zriadenie Úradu pre integráciu rómskych komunít a vyčíslenie nákladov na rok 2003 v celkovej sume
12 285 000 Sk a na rok 2004 v celkovej sume 20 000 000 Sk.
•	Mnohé aktivity uvedené v článku III. návrhu zriaďovacej listiny sú duplicitné s aktivitami a kompetenciami iných ústredných orgánov štátnej správy, či už ide o prípravu a realizáciu čerpania štrukturálny fondov alebo o monitorovanie a vyhodnocovanie vládnej politiky.
•	Podľa zákona č. 313/2001 Z.z. o verejnej službe v znení neskorších predpisov, zamestnanci pri vykonávaní verejnej služby k zamestnávateľovi, ktorým je ústredný orgán štátnej správy podľa § 1 odseku 1 uvedeného zákona, sú zamestnanci, ktorí neplnia úlohy štátnej správy a nevykonávajú štátne záležitosti v rozsahu ustanovenom osobitným predpisom. Z toho dôvodu nie je možné, aby zamestnanci úradu vykonávali činnosti uvedené v predkladanom návrhu, ako napr. realizácia programov vlády zameraných na integráciu rómskych komunít, definovanie teritoriálnych a sektorových priorít v integrácii Rómov, monitorovanie a vyhodnocovanie programov, spolupráca s inštitúciami Európskej únie.
•	Zásadný nesúhlas s formou zriadenia Úradu pre integráciu rómskych komunít, ako rozpočtovej organizácie Úradu vlády SR. Podľa zákona č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov nevplýva Úradu vlády SR zriaďovanie takejto organizácie. Úrad vlády SR je podľa § 24 odseku 1 uvedeného zákona ústredným orgánom štátnej správy pre kontrolu plnenia úloh súvisiacich s výkonom štátnej správy, kontrolu plnenia úloh z uznesení vlády, ako aj pre kontrolu vybavovania petícií a sťažností. Podľa odseku 4 Úrad vlády SR plní aj úlohy spojené s odborným, organizačným a technickým zabezpečením činnosti vlády. 	

Z

Z

Z

Z

	

A

C

C

N	Účastníci rozporového konania – za ministerstvo práce, sociálnych vecí a rodiny: M. Beblavý, A. Mesochoritisová, A. Botošová, L. Hovancová; za sekretariát splnomocnenkyne vlády SR pre rómske komunity: K. Orgovánová, M. Šebesta
Závery: Sekretariát splnomocnenkyne vlády SR pre rómske komunity prepracuje predložený materiál, v rámci ktorého presnejšie zadefinuje obsah činnosti organizácie, pričom došlo k vzájomnej zhode, že by malo ísť o kombináciu rozvojovej agentúry a ombudsmana pre rómske komunity. Predkladateľ zváži vhodnejšiu formu organizácie. Navrhovanými alternatívami sú príspevková organizácia alebo záujmové združenie právnických osôb.

•	akceptované – zapracované (táto pripomienka bola zapracovaná ešte pred rozporovým konaním)

•	Čiastočne akceptované – po dohode s Ministerstvom bol upravený predmet činnosti Inštitútu.

•	Čiastočne akceptované – po dohode s Ministerstvom bol upravený predmet činnosti Inštitútu.

•	Po rozporovom konaní bola stiahnutá zásadovosť tejto pripomienky. Predkladateľ zotrval na svojom stanovisku, že forma zriadenia organizácie ako rozpočtovej je vo vzťahu k inštitúciám štátnej správy najprijateľnejšia.